Asaltul la jucătorii Viitorului nu încetează, dar Hagi a frânat momentan avântul Craiovei și pe-al lui Gigi Becali pentru Ghiță și De Nooijer. „Nu sunt de vânzare”, a anunțat „Regele”, rostind un singur nume disponibil deocamdată în mercato: Denis Drăguș.

Există două motive pentru care Hagi e gata să se despartă repede de puștiul în vârstă de 20 de ani. Pe de o parte, e vorba despre o serie de complicații din viața privată a atacantului, cu potențial de a afecta la un moment dat imaginea clubului, situație pe care Hagi încearcă s-o anihileze cu discreție prin vânzarea rapidă a jucătorului.

Belgienii speră să repete „modelul Marin”

Apoi, intră în calcul interesul crescut al lui Standard Liege pentru Drăguș, discuțiile cu gruparea valonă fiind destul de avansate. Surse de la Viitorul explică faptul că transferul s-ar putea face contra unui preț foarte abordabil pentru belgieni, circa 2 milioane de euro, dar Hagi ar ține să crească procentul la o revânzare a jucătorului: 30%.

Cifrele ar fi oarecum comparabile cu cele parafate în 2017 cu ocazia cedării lui Răzvan Marin: 2,4 milioane de euro, plus 20% la revânzare . E schema financiară după care Viitorul s-a ales cu încă 2,4 milioane de euro după ce Marin a ajuns la Ajax, ridicând prețul total al încasărilor la 4,8 milioane de euro din afacerea cu fiul lui Petre Marin. De altfel, succesul tânărului internațional la Liege îi determină acum pe oficialii lui Standard să mizeze pe o nouă tranzacție cu Viitorul, sperând că Drăguș ar putea însemna și el un boom în tricoul trupei de pe Meuse.

45 de meciuriși 8 goluri a strâns Drăguș la Viitorul, pentru care a debutat în octombrie 2015, la o victorie cu 1-0 contra Botoșaniului în sferturile de finală ale Cupei României

2e numărul selecțiilor lui Denis Drăguș la prima reprezentativă, ambele în mandatul lui Cosmin Contra

VEZI ȘI:

Ianis Hagi, entuziasmat după debutul în Belgia: „Ce e mai bun abia acum începe”

AICI ai cele mai interesante statistici + clasamente în timp real din fotbalul intern și internațional!